钦定古今图书集成/明伦汇编/宫闱典/第097卷 > 《王吉请改正尚主之礼论》汉·荀悦
## 钦定古今图书集成/明伦汇编/宫闱典/第097卷 > 《王吉请改正尚主之礼论》汉·荀悦

尚公主之制，人道之大伦也。昔尧降釐二女于妫，汭
嫔于虞。《易》曰：“帝乙归妹，以祉元吉。”《春秋》称：“王姬归于
齐”，古之达礼也。男替女凌，则淫暴之变生矣。礼自上
降，则昏乱于下者众矣。三纲之首，可不慎乎！夫成大
化者，必稽古立中，务以正其本也。凡吉所言，古之道
也。